उपेन्द्र यादव नेतृत्वको संघीय समाजवादी फोरम नेपालसँगको नयाँ शक्तिको एकता प्रक्रियामा यसै साता ब्रेक लागेको थियो। पार्टीको नाम र भट्टराईको पदका विषयमा कुराकानी नमिलेपछि नयाँ शक्तिको एकता कतै माओवादीसँग हुने त होइन भन्ने प्रश्न उठेको थियो। माओवादी केन्द्रका अध्यक्ष पुष्पकमल दाहाल प्रचण्डले सबै माओवादी शक्तिहरू पुनः एक ठाउँमा आउने क्रम जारी रहेको बताएका थिए।
